கேள்வி: குஜிஸ்தா அக்தர் பானு - தொழில் வாழ்க்கை பற்றி நீங்கள் என்ன அறிந்துள்ளீர்கள்?
பதில்: இந்திய மக்களைக் கல்வி கற்கவும், மேம்படுத்தவும் குஜிஸ்தா உறுதியாக இருந்தார். அதன் பொருட்டு இவர் சமூகப் பணியாற்றினார். ஓர் எழுத்தாளராக, இவர் புகழ்பெற்ற புத்தகமான ''"ஆயினா இ இப்ராத்"'' என்ற நூலினை எழுதினார்.அது, கல்கத்தா பல்கலைக்கழகத்தால் அங்கீகரிக்கப்பட்டு அதன் அனைத்து உறுப்புக் கல்லூரிகளின் பாடத்திட்டத்தில் சேர்க்கப்பட்டது. குஜிஸ்தா ஒரு பெண்கள் உரிமை ஆர்வலராக உருவெடுத்தார். இவர் பெண் கல்வியின் தீவிர ஆதரவாளராக இருந்தார். 1909 ஆம் ஆண்டில், கொல்கத்தாவில் சுஹ்ரவர்தியா பெண்கள் பள்ளியை நிறுவினார். இந்தப் பள்ளியை இந்தியாவின் முன்னாள் வைஸ்ராய் கில்பர்ட் எலியட்-முர்ரே-கினின்மவுண்டின் (மிண்டோவின் முதலாவது ஏர்ல் ஆவார் மற்றும் லார்ட் மிண்டோ என்று பரவலாக அறியப்பட்டவர்) மனைவி லேடி மிண்டோ அன்னா மரியா அமியந்த் திறந்து வைத்தார். குஜிஸ்தா ஏழைகளிடம் அனுதாபம் கொண்டிருந்தார். எனவே, வாந்திபேதி மற்றும் இன்ஃப்ளூயன்ஸா போன்ற தொற்றுநோய்கள் மிகுந்த அக்காலத்தில், சுத்தம் மற்றும் சுகாதாரம் குறித்துப் பின்தங்கிய மக்களுக்குக் கற்றுக்கொடுக்கச் சேரி அடிக்கடி சென்று வந்தார்.